NaiveNeuron/SloPal huggingface dataset:
Glváč, Martin, minister obrany SR (2014-01-28):
Ďakujem. Vážená pani predsedajúca, pani poslankyne, poslanci, predkladám vám na prerokovanie vládny návrh zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov. Účelom návrhu zákona je rozšírenie možnosti použitia Ozbrojených síl Slovenskej republiky o ochranu majetku štátu v správe Ministerstva obrany Slovenskej republiky, ktorá vyplynula z aplikačnej praxe, a rozšírenie okruhu osôb oprávnených rozhodnúť o použití opatrení Ozbrojených síl Slovenskej republiky proti narušiteľovi vzdušného priestoru z dôvodu vzájomnej zastupiteľnosti týchto osôb. V súvislosti s vytváraním hlavného miesta a vedenia Ozbrojených síl Slovenskej republiky sa taxatívny výpočet organizačných zložiek Ozbrojených síl Slovenskej republiky nahrádza všeobecnou formuláciou zohľadňujúcou zmeny v Ozbrojených silách Slovenskej republiky o potreby operatívneho riešenia zastupiteľnosti a oprávnených osôb. K tomuto len ešte jeden doplnok, bol som takým netradičným spôsobom vyzvaný pánom kolegom Hlinom, chcem odpovedať na jeho otázky, ktoré boli prezentované na internete, nejde o to, že štyria ministri pôjdu na lyžovačku niekde spoločne a potrebujú ďalšieho ministra vlády, ale len za rok 2013 musím povedať, že boli minimálne tri podujatia, ktorých som sa ako minister obrany nemohol zúčastniť, pretože zvyšní dvaja ministri oprávnení mali V4 a jeden bol na zahraničnej pracovnej ceste a musel ma nahradiť štátny tajomník. Keďže sa blíži aj predsedníctvo Slovenska v Európskej únii pre rok 2016, intenzita vzťahov a rokovaní so zahraničím je ďaleko širšia, a preto vyplýva potreba rozšíriť tento okruh ministrov. Samozrejme, ministrov spôsobilých, ktorí prejdú školením, poučením, a vždy na návrh ministra obrany, toho, ktorého, ktorého ministra určuje, určuje predseda vlády Slovenskej republiky. Teraz nechcem hovoriť o nejakých osobných prípadných príkladoch, kedy už len návšteva Viedne v čase vládnych prázdnin je problematická, zosúladiť štyroch ministrov, aby jeden bol na území Slovenskej republiky, naozaj z tej pracovnej činnosti musím povedať, že tu boli minimálne tri takéto dátumy, ktoré sa vyskytli len v roku 2013, a je to naozaj len technická zmena tejto normy. Žiadam vás, ctená snemovňa, o prerokovanie tohto návrhu a postúpenie do druhého čítania. Ďakujem veľmi pekne.
Mihál, Jozef, poslanec NR SR (2014-07-01):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Budaj, Ján, poslanec NR SR (2018-05-17):
K Matovičovi.
Fecko, Martin, poslanec NR SR (2019-09-11):
Ďakujem. Pán predseda výboru, pán Antal, spomínal ste, že nikto nám to naše prírodné bohatstvo nemôže ukradnúť. No môže. Viete kto? Nekontrolovaný biznis. Nekontrolovaný biznis možnože aj s pomocou štátu. Lebo aj Egypt ináč vyzeral pred niekoľkými tisíc rokmi a zrazu si vykántrili svoje prírodné bohatstvo a teraz tam máme púšť. Aj Mezopotámia si myslela, že im nikto neukradne, ale sa správali koristnícky. A pokiaľ to ešte príslušná vláda podporuje, a teraz beriem všeobecne, tak potom to takto vyzerá. Takže, vážení, o tom to je, že keď raz minister životného prostredie povie, že tá firma pôjde do krachu, lebo jej dá takú pokutu za znečistenie životného prostredia, že ten krach bude aj reálny, nie iba fiktívny, tak potom budem hovoriť, že rezort životného prostredia vie chrániť to naše prírodné bohatstvo tak, ako to má byť. A konkrétne prípady možnože potom ešte uvediem v rozprave, do ktorej sa potom hlásim akože ústne. A musím povedať jedno, veľmi krásne ste povedali, že pokiaľ sa nebudeme správať zodpovedne, tak naše deti a vnúčatá nezdedia to, čo zdedili sme my od našich predkov, lebo keby oni na to boli kašlali, tak dneska tu asi žijeme tiež na tých púšťach. Takže, vážení, myslím si, že poďme na to, aj ten biznis, ktorý tu je a, žiaľ, zasahuje aj možno do najvyšších sfér aj nášho politického vedenia, mal by sa ten biznis nekontrolovaný aj cez ministra životného prostredia zastaviť a povedať, že stačilo. Ďakujem.
Kuffa, Štefan, poslanec NR SR (2012-09-12):
Ďakujem za slovo. Prajem dobrý podvečer. Vážený pán minister, vážená pani predsedajúca, milí kolegovia, ktorí ste tu vydržali do večera. Ja len v krátkosti by som chcel reagovať na predrečníka, kolegu, naozaj aby v tých reformách štátnej správy neboli tak, ako to spomínal, zakrývané alebo skrývate nejaké tie politické čistky, ktoré naozaj sprevádzané sú pri každej vláde, či je to ľavicová, alebo pravicová. Myslím si, že z dlhodobého hľadiska je to veľmi na škodu vecí, lebo veľakrát zo štátnej správy práve odchádzajú odborníci. Aj tí, ktorí nakoniec nie sú vyhodení, ale v takom strese a napätí, v ktorom dlhodobo pracujú, tak jednoducho to vzdajú a hľadajú si iné zamestnanie v iných firmách. Ja som si poznačil, pán minister, tiež tú poznámku, že do konca roka 2016, že usporíte 700 miliónov eur. Aj ja sa na to budem pozerať a budem to sledovať, či naozaj touto reformou sa dosiahne táto úspora tak, ako ste to sľúbili, mám to poznačené a pamäť má celkom solídnu. A ešte tak okrajovo na kolegu tuná ako spomínal to Hlinove srdce, tak tú reformu, aby ste pán minister nerobili s hlineným srdcom, ale s takým skutočným srdcom, aby ste naozaj sa zasadili o dobro veci, aby naozaj tá reforma štátnej správy priniesla aj patričný osoh. Ďakujem.
Sólymos, László, minister životného prostredia SR (2017-02-02):
Ďakujem pekne. Takže chcel by som dodať k tomu, že tú starú skládku, ktorá vznikla počas socializmu, proste ideme sanovať. Ja som rád, že jednoducho je už možnosť, že štát môže zobrať do rúk zodpovednosť a má možnosť to zobrať do rúk a môže to sanovať. To je pre mňa to najdôležitejšie. A čo sa týka tej novej skládky, tak tú novú skládku povolili pre tú fabriku v roku, neviem kedy, v roku 2000 a je to za tou starou skládkou alebo vedľa. Proste viem to, že tam bola žiadosť podľa platnej legislatívy, vtedy okresný úrad vydal, normálnym postupom povolil tú skládku, lebo fabrika vyvíjala nejakú činnosť. A je to aj z môjho pohľadu teraz, keď som sa o to zaujímal, dalo to logiku, že tú novú skládku nevytvorili niekde na zelenej lúke, ale tam, kde už nejaká skládka bola, a prifarili to k tomu. Jednoducho povedané, hej? Ale už čo mám informácie, tak už od 15. decembra 2011 je prevádzkovateľom tejto novej skládky spoločnosť ESI, s. r. o., Istebné a že keďže nespĺňala všetky požiadavky na jej prevádzkovanie v zmysle zákona o odpadoch, od roku 2012 tam neukladá žiadne odpady, prevádzkuje len čistiareň a zabezpečuje monitoring skládky. Takže zatiaľ takúto mám informáciu. Som rád, že, a dúfam, že dokončíme čím skôr to verejné obstarávanie a vieme tú environmentálnu záťaž odtiaľ odstrániť. Ďakujem pekne.
Danko, Andrej, podpredseda NR SR (2024-06-27):
Ďakujem. Pán poslanec, v sále sa nesmie jesť, na to som citlivý, dobre? Žiada si k rozprave zaujať stanovisko, teda pýtam sa, či sa chce ešte prihlásiť niekto do rozpravy ústne. Nik. Vyhlasujem rozpravu za skončenú. Chce k rozprave zaujať stanovisko navrhovateľka pani ministerka? Nie. Žiada si zaujať stanovisko spravodajca? Pán poslanec, nie? (Reakcia z pléna.) Áno, oznámte aspoň termín hlasovania.
Figeľ, Ján, podpredseda NR SR (2012-11-06):
Ďakujem pekne, nech sa páči tiež zaujať miesto pre spravodajcov. A otváram týmto rozpravu. Do rozpravy som nedostal nateraz žiadnu písomnú prihlášku. Nech sa páči, chcem sa spýtať, či sa niekto hlási ústne? Nie je tomu tak, takže zároveň vyhlasujem rozpravu za skončenú. Nepredpokladám, že sa chce k tomu akokoľvek vyjadriť ešte navrhovateľ, spravodajca. Prerušujem rokovanie o tomto bode programu. Pokračujeme rokovaním o ďalšom doplnenom, novom bode programu, a to o návrhu vlády na skrátené legislatívne konanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Tento návrh vlády má parlamentnú tlač č. 269. Opäť poprosím pána ministra spravodlivosti Tomáša Boreca, aby návrh vlády odôvodnil.
Bugár, Béla, podpredseda NR SR (2018-02-01):
Pani poslankyňa súhlasí. Nech sa páči.
Kollár, Boris, predseda NR SR (2023-06-21):
Máte pravdu v tomto, pán poslanec, s tým súhlasím, že by sme mali ešte sfunkčniť do konca, jednak je vedľa vojna a mali by sme sfunkčniť aj výbor pre obranu a bezpečnosť. Určite áno. To by sme ešte možno na tejto schôdzi mali urobiť. S procedurálnym návrhom, pani poslankyňa Bittó Cigániková, nech sa páči.
Zmajkovičová, Renáta, podpredsedníčka NR SR (2012-12-13):
S reakciou pán poslanec Kaník.
Šípošová, Janka, poslankyňa NR SR (2015-01-27):
Ďakujem pekne. Skoro všetci tí moji predrečníci sa uviedli tým, že sú v konflikte záujmov, tak ja nie som. Napriek tomu, že občas zastupujem ako splnomocnenec poškodených, ale v trestnom konaní, a keďže ma už tu kolega Kadúc k tomu vyzval, tak poviem, že naozaj asi toto bude téma, a ja si myslím, chcem sa spýtať pána ministra, či sa s tým dá počítať a či to bude možné. Je to otázka skôr pre druhé čítanie, ale predsa len počítať s tým, aby sa to, čo sa vlastne prebralo alebo rešpektovalo z pripomienkového konania, kde prešlo rozšírenie toho zastupovania o organizácie zriadené na ochranu spotrebiteľa alebo na ochranu pred diskrimináciou, či je možné teda ďalšie organizácie zadefinovať, organizácie na ochranu obetí trestných činov, keďže mnohé konania sú aj občianskoprávne, ktoré sa týkajú obetí, a keďže na úrovni Európskej únie sa pripravuje rozšírenie kompetencií, ak už aj nie je to hotové, na, organizá c ie na pomoc obetiam, rozšírenie kompetencií z trestného aj na občianskoprávne konanie. A už len tak na záver, mám pár sekúnd ešte, keď už tu bol teraz spomenutý aj Občiansky zákonník, tak len tak zo zvedavosti, že či sa aj v tejto veci niečo bude v dohľadnom čase robiť. Ďakujem.
Zmajkovičová, Renáta, podpredsedníčka NR SR (2012-05-04):
Pán poslanec Osuský.
Mazurek, Milan, poslanec NR SR (2017-04-06):
Rasťo, zhrnul si to naozaj výborne. No, bohužiaľ, v tomto pléne je hovoriť pravdu niečo, ako hádzať hrach na stenu. Či už je to pán kapitán Danko alebo tu prítomný inžinier parkovacích systémov pán Raši, či už je to koalícia alebo tá fiktívna opozícia. Tam niet žiadneho rozdielu. Všetci z nich sa zaujímajú len o svoje výplaty, o to, kde koľko môžu nahrabať, koľko môžu ukradnúť, kde ktorú štátnu zákazku môžu prideliť spriatelenej firme, no pravda, zdravý rozum, realita, to im nič nehovorí. To, že medzi týmito štandardnými politikmi opozícia, opozícia a koalícia niet vôbec žiadneho rozdielu, jasne demonštruje fakt, že okrem Ľudovej strany Naše Slovensko majú všetky tieto politické strany svojho zástupcu v skupine priateľov rasistického štátu Izrael. To znamená, tá hnusná zvrhlá sionistická ideológia je zakorenená vo všetkých týchto parlamentných stranách.
Žitňanská, Jana, poslankyňa NR SR (2023-06-20):
Ďakujem pekne. Keďže sme schválili bod 2 zo spoločnej správy, nemôžeme hlasovať o pozmeňujúcich návrhoch pani poslankyne Laššákovej ani Remišovej, čiže budeme hlasovať o ďalšom pozmeňujúcom návrhu, ktorý predložil pán poslanec Kučera.
Laššáková, Jana, podpredsedníčka NR SR (2013-02-07):
Nech sa páči, pán poslanec Frešo za klub SDKÚ – DS.
P. Hrušovský, podpredseda NR SR: (2002-04-04):
Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy. Nie. Preto vyhlasujem rozpravu o tomto bode programu za skončenú. Ďakujem pánovi navrhovateľovi, pánovi spravodajcovi. Prerušujem rokovanie o tomto bode programu. Pristúpime k rokovaniu o ďalšom návrhu, ktorým je návrh poslanca Národnej rady Slovenskej republiky Jozefa Kužmu na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Pán poslanec Kužma za skupinu navrhovateľov, nech sa páči.
Jurinová, Erika, podpredsedníčka NR SR (2013-05-24):
Ďakujem. Posledný ústne prihlasný do rozpravy pán poslanec Jozef Mikuš.
Holý, Štefan, podpredseda vlády SR (2022-06-23):
Vážený pán predsedajúci, vážené panie poslankyne, vážení páni poslanci, dovoľujem si vám odôvodniť vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Návrh zákona predstavuje záväzok členského štátu Európskej únie k účinnejším vnútroštátnym opatreniam prostredníctvom nástroja soft law, ktorý Slovenská republika deklarovala Európskej komisii v rámci rokovania o Návrhu partnerskej dohody Slovenskej republiky na roky 2021 – 2027. Cieľom predkladaného návrhu zákona je inštitucionálna úprava centralizácie a koncentrácie agendy koordinácie uskutočňovať aj inklúzie marginalizovaných rómskych komunít vrátane použitia finančných prostriedkov z fondov Európskej únie určených na inklúziu marginalizovaných rómskych komunít v organizačnej štruktúre Úradu vlády Slovenskej republiky a to prostredníctvom samostatnej organizačnej zložky v súlade s vyššie uvedenými odporúčaniami Európskej únie a vyjadrenými záväzkami k Európskej únii. Zároveň návrh zákona je jej plnením programového vyhlásenia vlády pre roky 2021 až 2024, konkrétne záväzku podpory rodiny a vytvorenia poradného orgánu vlády, Rady vlády Slovenskej republiky pre rodinu a demografický vývoj, ktorý bude mať za úlohu pripraviť národnú stratégiu na podporu rodiny a demografického vývoja v Slovenskej republike. Vypracovanie strategického dokumentu je významnou celospoločenskou výzvou, ktorá si vyžaduje medzirezortnú spoluprácu a špeciálnu pozornosť všetkých ekonomicko-sociálnych partnerov štátnej a verejnej správy, samosprávy, občianskej spoločnosti. Vážený pán predseda, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Laurenčík, Milan, poslanec NR SR (2019-01-29):
Ďakujem, pán kolega Heger za faktickú pripomienku, ale máš, máš také otázky, na ktoré ja neviem odpovedať. Verím, že pán podpredseda zaujme (povedané s úsmevom) aj k tomuto stanovisko. Ja keď som si študoval tú dôvodovú správu, tak som tam našiel aj pozitívne vplyvy, finančné, a tie tam plynú vlastne z vybratých pokút od subjektov, ktorí, ktoré nebudú dodržiavať tento zákon. Takže žiadne iné špecifikované pozitívne finančné vplyvy pri návrhu tohto zákona neboli spomenuté. Ďakujem.
M. Mamojka, poslanec: (2007-09-20):
Návrh poslancov Národnej rady Slovenskej republiky pánov Jána Slotu, Rafaela Rafaja, Rudolfa Pučíka a Ivana Šaška na prijatie uznesenia Národnej rady Slovenskej republiky o nedotknuteľnosti denacifikačných dokumentov k usporiadaniu pomerov po II. svetovej vojne na Slovensku pridelil predseda Národnej rady Slovenskej republiky rozhodnutím z 27. augusta 2007 č. 393 na prerokovanie: Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky, pričom za gestorský výbor určil Ústavnoprávny výbor Národnej rady Slovenskej republiky. Výbory, ktorým bol návrh pridelený, rokovali o ňom takto: Zahraničný výbor Národnej rady Slovenskej republiky 3. septembra 2007, keď uznesením č. 53 prerušil rokovanie a odporučil navrhovateľom, aby vytvorili pracovnú skupinu z predstaviteľov parlamentných poslaneckých klubov za účelom spoločného stanoviska a 18. septembra 2007, keď uznesením č. 54 odporučil Národnej rade Slovenskej republiky schváliť vyhlásenie v upravenom znení. Ústavnoprávny výbor Národnej rady Slovenskej republiky 5. septembra 2007, keď uznesením č. 218 prerušil rokovanie do doručenia stanoviska Zahraničného výboru Národnej rady Slovenskej republiky, vychádzajúc z toho, že prerokúvaný návrh má aj určité aspekty zahraničného charakteru a 18. septembra 2007, keď uznesením č. 222 odporučil Národnej rade Slovenskej republiky schváliť vyhlásenie v upravenom znení. Gestorský, ústavnoprávny výbor rokoval 18. septembra 2007 a na základe stanovísk výborov odporučil Národnej rade Slovenskej republiky návrh poslancov Národnej rady Slovenskej republiky Jána Slotu, Rafaela Rafaja, Rudolfa Pučíka a Ivana Šaška na prijatie uznesenia Národnej rady Slovenskej republiky o nedotknuteľnosti povojnových dokumentov k usporiadaniu pomerov po II. svetovej vojne na Slovensku schváliť v znení, ako je uvedené v pripojenom návrhu uznesenia Národnej rady Slovenskej republiky. Spoločná správa výborov Národnej rady Slovenskej republiky po prerokovaní predmetného návrhu bola schválená uznesením Ústavnoprávneho výboru Národnej rady Slovenskej republiky z 18. septembra 2007, č. 223. Týmto uznesením výbor zároveň poveril spravodajcu Mojmíra Mamojku podať Národnej rade správu o výsledku prerokovania uvedeného návrhu v príslušných výboroch a predniesť návrh uznesenia Národnej rady Slovenskej republiky. Pán predsedajúci, prosím, otvorte rozpravu.
V. Veteška, podpredseda NR SR: (2004-03-03):
Dávam slovo spravodajcovi z navrhnutého gestorského výboru pre ľudské práva, národnosti a postavenie žien pánovi poslancovi Nagyovi. Pán Nagy, nech sa páči.
Novotný, Viliam, poslanec NR SR (2011-07-06):
Pán poslanec Lazár, nikdy som nevlastnil ani nespoluvlastnil žiadnu lekáreň, ani ju nevlastním, ani nikto z mojich rodinných príslušníkov.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 136 poslancov, za 124, proti 11, 1 nehlasoval. Konštatujem, že uvedený návrh sme schválili.
Zmajkovičová, Renáta, podpredsedníčka NR SR (2012-05-04):
S faktickými poznámkami na vystúpenie pána poslanca Mikloša sedem poslancov. Uzatváram možnosť prihlásenia sa s faktickou poznámkou. Nech sa páči, pán poslanec Blaha.
Grendel, Gábor, podpredseda NR SR (2022-12-02):
Ešte sa chcem opýtať kolegov a kolegyne, či má niekto záujem prihlásiť sa do rozpravy k tomuto bodu ústne. Ak nie vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Nie. Takže prerušujem rokovanie o tomto bode programu a prerušujem schôdzu, vidíme sa v pondelok. (Reakcia z pléna.) Nemáme tam nič termínované, takže ďalším bodom je tlač 1314, návrh vás, pán poslanec. (Prerušenie rokovania o 14.04 hodine.)
Danko, Andrej, predseda NR SR (2018-11-27):
Vážené panie poslankyne, vážení páni poslanci, poprosím o kľud v sále. Zaujmite miesta. Súčasne otváram rokovanie 38. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 126 poslancov, teda Národná rada je schopná sa uznášať a môžeme pokračovať v rokovaní. Na 38. schôdzi Národnej rady budú overovateľmi poslankyne Mária Janíková a Natália Grausová. Náhradníkmi budú poslanci Puci a Klus. Na dnešnom rokovacom dni o ospravedlnenie požiadali podpredsedníčka Národnej rady pani Nicholsonová, poslanci Cigániková, Galek, Gröhling, Janckulík, Lukáč, Žarnay. Na zahraničnej pracovnej ceste je poslankyňa Remišová. Navrhnutý program schôdze vám bol rozdaný. Chcem vás informovať, že som pozval na schôdzu Národnej rady predsedu Poslaneckej snemovne Parlamentu Českej republiky pána Radka Vondráčka, ktorý ako prvý politik v histórii vystúpi v Národnej rade Slovenskej republiky. Termín je určený na štvrtok 6. decembra 2018 o 11.30 hodine. Ďalej chcem uviesť, že v návrhu programu sa uvádzajú aj materiály a návrhy rozpočtov príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas, ako aj súhlas s vystúpením predsedu Poslaneckej snemovne Parlamentu Českej republiky vyslovili schválením programu ako celku, pokiaľ nikto nepredloží iný návrh. Teraz vás prosím, panie poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Pán poslanec Heger.
Ďurkovský, Andrej, poslanec NR SR (2011-10-11):
Ďakujem pekne. Dámy a páni, ja by som možno vás upriamil na niečo úplne iné. Momentálne som si otvoril na internete stránku, burzovú stránku, kde je popísaný index DAX. To je nemecký akciový index. A je tu súvisiaci článok s týmto akciovým indexom, ktorý komentuje, že jeho vývin počas dňa bol okrem iného závislý aj od rokovania tohto parlamentu a investori prejavili svoju nervozitu tým, že došlo k poklesu tohto indexu počas tohto dňa, ale v súčasnosti je na maxime z veľmi jednoduchého dôvodu, lebo ľavicová opozičná strana prisľúbila, že počas najbližších hodín dopomôže k tomu, aby tento zákon bol prijatý s ich pomocou. Ja len hovorím to, čo je tu napísané v rámci internetu. To znamená, o čom sa tu bavíme? Nebavíme sa tu možno už v súčasnosti o eurovale, ktorý tak či onak v tomto parlamente bude schválený, ale bavíme sa tu len o páde vlády, ktorý nás zjavne na základe vyjadrení našich kolegov zo SaS-u očakáva. Ďakujem pekne.
Pellegrini, Peter, podpredseda NR SR (2020-07-23):
Pán poslanec Susko.
Paška, Pavol, predseda NR SR (2013-02-12):
Ale už nebudeme strácať ďalších 15 minút, že? Ja mám lepší návrh a hneď ho prednesiem o chvíľočku, pán poslanec Hlina. Takže budeme teraz. Pán poslanec Bagačka, poprosím vás.
Kamenický, Ladislav, poslanec NR SR (2014-09-17):
Pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch z rozpravy. Prvý pozmeňujúci návrh podal poslanec Alojz Hlina, hlasujeme o tomto pozmeňujúcom návrhu.
L. Gyurovszky, minister výstavby a regionálneho rozvoja SR: (2004-09-09):
Tento návrh predkladá vláda Slovenskej republiky na rokovanie Národnej rady podľa čl. 86 ods. d) Ústavy Slovenskej republiky, na základe ktorého Národná rada Slovenskej republiky vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 5 ústavy, na vykonanie ktorej nie je potrebný zákon a ktorá má prednosť pred zákonmi. Predkladaná dohoda sa začala pripravovať v roku 1994 na základe iniciatívy švédskej strany, kedy bol zaznamenaný značný nárast obchodnej výmeny medzi Švédskym kráľovstvom a Slovenskou republikou. Bola podpísaná až 31. mája 2004 v Bratislave, pretože k štádiu schvaľovacieho procesu došlo vo Švédsku ku kompetenčným zmenám a následne sa aj u nás zmenili legislatívne pravidlá týkajúce sa medzinárodných zmlúv. Vláda Slovenskej republiky vyslovila súhlas s uzavretím dohody uznesením č. 107 z 13. februára 2003. Nadobudnutím jej platnosti sa končí platnosť dohody medzi vládou Československej socialistickej republiky a vládou Švédskeho kráľovstva o medzinárodnej cestnej doprave z roku 1969, ktorá už nevyhovuje súčasným potrebám a európskym predpisom. Podľa Ústavy Slovenskej republiky sa radí k dohodám prezidentským a po jej podpise sa vyžaduje súhlas Národnej rady Slovenskej republiky. Odporúčam preto plénu vysloviť súhlas s predmetnou dohodou a rozhodnúť, že ide o medzinárodnú zmluvu podľa čl. 7 ods. 5 ústavy. Ďakujem.
B. Bugár, podpredseda NR SR: (2004-05-13):
Otváram rozpravu a pýtam sa, či sa hlási niekto ústne do rozpravy k tomuto bodu. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. V rokovaní budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru vypracovanému na základe článku K.3 Zmluvy o Európskej únii o zriadení Európskeho policajného úradu (Dohovor o Europole) a jeho dodatkovým protokolom (tlač 644). Spoločnú správu výborov máte v tlači 644a. Znovu dávam slovo pánovi podpredsedovi vlády a ministrovi spravodlivosti Danielovi Lipšicovi, aby vládny návrh odôvodnil.
Sabolová, Mária, poslankyňa NR SR (2010-10-19):
Mám sa prihlásiť? Už mám, už mám, ďakujem pekne. Ja by som len chcela práve doplniť to záverečné slovo pána poslanca, keď hovoril o finančnej náhrade. Keď sme si robili teraz a požiadali pána ministra o akýsi prehľad reštitučných nárokov, asi zo 70-tisíc ešte nevybavených reštitučných nárokov bolo možné a mali to aj bývalé vlády, ale aj minulá vláda, keď už sa tak obhajuje, ako chcela transparentne riešiť veci, mohla vybaviť 56-tisíc žiadostí reštitučných, kde je možná len finančná náhrada, pretože ide o taký rozsah a rozmer, kde iná náhrada nie je možná. Pýtam sa, prečo sa toto neurobilo za posledné obdobie? Ja si myslím, že asi to na poznámku stačí. Je na škodu veci, skutočne, za dvadsať rokov, že... (Prerušenie vystúpenia časomerom.)
Miškov, Juraj, poslanec NR SR (2014-11-08):
Ďakujem veľmi pekne. Dovoľte mi aspoň na začiatok, ak som to teda správne pochopil, kolegyňa Lucia Nicholsonová čaká potomka, ja by som jej chcel naozaj zablahoželať. Je mi ľúto, že dneska som nedoniesol žiadny kvet, ale, Lucia, veľmi rád by som ti ho dal. Ale vážne. Vrátim sa teda, lebo mal by som reagovať na rečníka. Takže, pán Blaha, my nepochybne stojíme na opačných stranách barikády, a keď ma budete počúvať, pán Blaha – haló, haló, hovorím k vám, ja som vás počúval. Ja súhlasím s vami, nepáči sa mi balkanizácia parlamentu. Naozaj, toto nie je cesta, ktorou by sa mal parlament uberať. Neviem, či ste tu včera boli, ale ja som požiadal kolegov aj z opozície, aj z vládnej strany, aby sa zdržali osobných útokov, osočovania, ponižovania jednotlivých poslancov, pretože toto naozaj nie je cesta, ktorou by sme sa mali uberať. Ale na druhej strane dovoľte mi podotknúť, že bol to váš premiér, bol to pán Fico, ktorý takýmto smerom nastavil tú diskusiu. Namiesto toho, aby použil argumenty, aby sa snažil očistiť stranu SMER, očistiť pána Pašku, očistiť seba od týchto podozrení, tak začal vylievať vedrá špiny. Mne je iba ľúto, že kolegovia z opozície neodhalili túto hru a nabehli, rovnakým spôsobom začali vylievať vedrá špiny. Napriek tomu ešte stále je čas. Vy ste s pánom Paškom pracovali. Sme tu dva dni a dve noci a za celý čas pán Paška nevystúpil s argumentami, ktorými by vyvrátil tieto vážne podozrenia, ktoré v poslaneckej snemovni odzneli. Chcel by som vás teda požiadať, či by ste vzhľadom na vaše vzťahy s pánom Paškom nevyskúšali prehovoriť pána Pašku, aby vystúpil pred poslancov a aby sa obhájil. Ďakujem.
Grendel, Gábor, podpredseda NR SR (2022-03-23):
S faktickou poznámkou ešte pani poslankyňa Mária Šofranko.
Laurenčík, Milan, podpredseda NR SR (2020-05-12):
Ak prerokujeme do devätnástej, tak budeme hlasovať. Ak neprerokujeme do devätnástej, zajtra o deviatej začíname rokovanie.
Grendel, Gábor, podpredseda NR SR (2020-09-24):
Posledná faktická poznámka na vystúpenie pána poslanca Suska – pán poslanec Kuffa.
Nicholsonová, Lucia, podpredsedníčka NR SR (2016-06-15):
Pani poslankyňa Cigániková.
Sulík, Richard, predseda NR SR (2010-12-14):
Ďakujem pekne. Pán spravodajca, poprosím vás, aby ste informovali Národnú radu o výsledku prerokovania správy vo výbore. Nech sa páči.
Szőllős, Ján, poslanec NR SR (2023-02-17):
Týmto sme hlasovali o jedinom pozmeňujúcom návrhu. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
A. Záborská, poslankyňa: (2002-06-25):
Návrh znie: Národná rada Slovenskej republiky odkladá rokovanie o predloženom návrhu zákona, tlač 1538, návrh skupiny poslancov na vydanie zákona o zriadení Slovenskej zdravotníckej akadémie a žiada vládu Slovenskej republiky a akreditačnú komisiu vlády Slovenskej republiky o zaujatie stanoviska k predloženému návrhu zákona. Pán podpredseda, dajte hlasovať. I. Presperín, podpredseda NR SR: Prosím, páni poslanci, panie poslankyne, budeme hlasovať o tomto návrhu. Hlasujte, prosím. (Ruch v rokovacej sále.) Páni poslanci, ja som vás prosil, aby ste sledovali text tohto uznesenia! Ruším toto hlasovanie. Pán minister, poprosím vás, aby ste si sadli na svoje miesto a nerušili poslancov pri hlasovaní. Pani poslankyňa, prosím vás, keby ste ešte raz prečítali text uznesenia.
Krajniak, Milan, minister práce, sociálnych vecí a rodiny SR (2020-09-16):
Vážený pán predseda, vážené dámy a páni, podstatou odôvodnenia tohto skráteného legislatívneho konania je fakt, že zatiaľ čo v prvej vlne COVID krízy pristupoval Úrad verejného zdravotníctva k celoplošným opatreniam, v druhej vlne – a najmä v súvislosti so školskou dochádzkou – dochádza už iba k regionálnym rozhodnutiam. To znamená, rozhodnutia o uzatváraní škôl, prípadne tried robí regionálny úrad verejného zdravotníctva a príslušný riaditeľ školy alebo, prípadne materskej škôlky. V takom prípade ale treba upraviť legislatívu, aby sa prispôsobila tomuto novému stavu, a preto žiadame o skrátené legislatívne konanie, aby bolo možné vyplácať óčeerky, pandemické óčeerky na základe tejto novej situácie. Nebolo možné pristúpiť k tomu skôr, keďže Úrad verejného zdravotníctva až koncom augusta vydal svoje usmernenie o tom, ako bude prebiehať školská dochádzka. My sme nemohli anticipovať a predvídať to, že akým spôsobom sa nakoniec rozhodne. Nemohli sme ani predvídať, samozrejme, aká bude epidemiologická situácia. Druhým bodom, ktorý v tomto návrhu zákona riešime, je technický spôsob, ktorý pomôže Sociálnej poisťovni jednoduchšie zúradovávať vyplácanie pandemických óčeeriek a to takým spôsobom, že zatiaľ čo doteraz okresné úrady zozbierali informácie zo škôl a hlásili Sociálnej poisťovni, ktorí žiaci boli v škole, a na základe toho sa robila selekcia tých, ktorí boli doma, teraz to navrhujeme urobiť opačne. Budú posielať iba tých, ktorí v škole nie sú, pretože tých je menej a tým pádom vybavovanie tých žiadostí bude rýchlejšie. To je podstatou týchto dvoch zmien. Tieto dve veci sú podstatou zákona, a preto pristupujeme k skrátenému legislatívnemu konaniu. Ďakujem.
Kalmárová, Viera, poslanec NR SR (2023-12-20):
Ďakujem, pán predsedajúci. Pán premiér, vážení kolegovia, ja chcem naozaj vystúpiť s vecným príspevkom, aj keď možno začnem trochu s pokusom o vtip. Chcem povedať, že som osoba, ktorá má vlastnú bankomatovú kartu, má aj svoj účet a o rozpočet vlastnej domácnosti sa starám sama, čo ma úplne diskvalifikuje na výkon funkcie ministerky financií. Hovorím to preto, lebo boli aj takí ministri financií, ktorí sa teda hrdili tým, že toto všetko nemajú. (Potlesk.) Napriek tomu vnímam však významové rozdiely v tom, ako komunikujú tému rozpočtu Slovenskej republiky na rok 2024 tí, ktorí by tomu mali rozumieť oveľa lepšie ako ja. Skúsme sa teda spoločne pozrieť na to, ako prezentuje predložený rozpočet domovské ministerstvo, teda ministerstvo financií, ako Rada pre rozpočtovú zodpovednosť a aký postoj k niektorým opatreniam zaujíma Najvyšší kontrolný úrad. Najbližšia budúcnosť ukáže, kto mal pravdu, kto sa mýlil a či ten omyl bol z nevedomosti alebo zámerný. Čoho sa teda tie rozdielne postoje týkajú? Prvý nesúlad spočíva v rozdielnom názore na to, podľa akých limitov verejných výdavkov bol konštruovaný rozpočet na rok 2024 a návrhy rozpočtov na tie ďalšie roky. Čo tvrdí ministerstvo financií? Ministerstvo financií tvrdí, že pôvodne stanovené limity, ktoré boli aktualizované vo februári 2023, pre tvorbu rozpočtu na rok 2024 neplatia. Rada pre rozpočtovú zodpovednosť tvrdí, že návrh rozpočtu, že na návrh rozpočtu sa bude pozerať najmä cez kritériá limitov výdavkov a dopadov na dlhodobú udržateľnosť. Upozornila, že dokiaľ nedôjde ku schváleniu nových limitov, zostáva formálne v platnosti pre rok ´24 a ´25 posledný schválený limit. Tým bol limit na roky ´23 až ´25 schválený Národnou radou dňa 1. februára 2023. Tento limit návrh rozpočtu z dôvodu prijatia viacerých výdavkových opatrení v priebehu roka 2023 prirodzene nespĺňa. A teraz je otázka, či možno rokovať o rozpočte, keď sme uznesením neschválili nové výdavkové limity. Druhý nesúlad spočíva v odhade miery inflácie, deficitu, prepáčte. Ministerstvo financií v návrhu rozpočtu verejnej správy na rok ´24 udáva, že v budúcom roku plánuje vláda znížiť deficit verejných financií na 5,97 % hrubého domáceho produktu alebo teda v absolútnych hodnotách 7,84 miliardy eur. Schodok sa tak má znížiť o viac ako polovicu percentuálneho bodu. Rada pre rozpočtovú zodpovednosť hovorí, že rozpočtovaný pokles deficitu v roku ´24 vyplýva z metodicky nesprávneho posunu financovania energopomoci z Európskej únie. Vykazovaný medziročný pokles deficitu je v plnej miere tvorený nižšími nákladmi na energetické kompenzácie, pričom závisí na predpoklade o započítaní časti Európskej únie na energopomoc do roku ´24. V prípade započítania refundácie Európskej únie v plnej miere v roku 2023 by rozpočtový deficit sa prejavil v roku ´24 medziročne rastom... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-04-27):
Ďakujem. Končím možnosť nahlásiť sa s faktickými poznámkami. Na vystúpenie pána poslanca je päť faktických poznámok. Nech sa páči, pán poslanec Poliačik.
Matovič, Igor, poslanec NR SR (2023-11-14):
Tak isto som rád za odvahu v porovnaní so zbabelcom Tomášom alebo Pellegrinim, ktorí sa skrývajú, tak aspoň teda Ján Richter vystúpil. No ale ja mu skúsim teda vypočítať, keď hovoril teda, že jako je veľmi rád a jako strana SMER teda podporí tento návrh, lebo je veľmi solidárny a sociálny a je spravodlivý voči dôchodcom, jako im zvýši tú podporu. Takže skúsme sa na to pozrieť úplne presne. Chudobná dôchodkyňa, ktorá má nízky dôchodok a preto sme jej zvýšili 13. dôchodok na 300 eur ročne. Vy jej ho zvýšite na budúci rok, dobre, teraz odmyslíme si to, že ste ho sľúbili už tento rok zvýšiť. Budúci rok jej ho zvýšite na 606. Zároveň jej zoberete rodičovský dôchodok. Keďže mala štyri deti, ktoré pracujú za priemernú mzdu, rodičovský dôchodok mala tisíc osem eur. To znamená za nás, za toho zlého Matoviča, mala mimoriadne mimo svojho nízkeho dôchodku 1 308 euro. Čo jej vyplatíte budúci rok vy? Šesťsto šesť eur plus 67 eur, ak tie štyri deti zoberú celé dve percentá tým charitatívnym organizáciám, ktorým ich dávajú, a dajú ich svojej mame a otcovi. Čiže rozdelia tie dve percentá daní medzi mamu, otca, čo bude 67 eur mame. Dokopy dostane táto chudobná dôchodkyňa od vás 673 eur. Takže za toho zlého Matoviča mala 1 308, za toho teplého, dobručkého Pellegriniho bude mať 673, mínus 49 % v podpore konkrétneho tohto životného príbehu, že sa nehanbíte. A keď hovoríte, že nemáte na to čas, aby ste to vyplatili, doplaťte do tých 640 eur hneď v januári, tam to stihnete. Ale hovoriť ľuďom, že viete doplatiť po 150 a neviete dopočítať každému ten zbytok, je naozaj trápne.
Nachtmannová, Oľga, poslankyňa NR SR (2016-10-20):
Dovoľte mi ako spravodajkyni navrhnúť hlasovanie v utorok po prebehnutí, 48 hodinách od predneseniu návrhu zákona.
Gál, Gábor, poslanec NR SR (2017-09-12):
Ďakujem pekne. Ja chcem dať do zápisu, že včera pri hlasovaní č. 98 som vykázaný, že som nehlasoval. Chcem uviesť do zápisu, že som hlasoval za.
Galek, Karol, poslanec NR SR (2018-10-24):
Edo, ty si presne trafil klinček po hlavičke. Keď máme rozpočítanie tepla, tak ľudia sa pýtajú, čo je tam, jaké náklady si tam tí navrhovatelia alebo teda tí, ktorým to platíme, poskrývali. A toto je vďaka tomu, že existuje rozpočítanie tepla, ktoré príde raz do mesiaca, teda raz do roka, všetci sa tomu venujú, je to robené na nejakej veľkej domovej schôdzi. Ale potom máme distribúciu, prenos elektriny. Potom máme vodu, potom máme plyn. Jednoducho tuto už ľudia sa až tak nepýtajú, pretože všetky tieto poplatky sú už skryté v nejakej koncovej cene. A jak som povedal, ako som povedal aj v tej dôvodovej správe, v minulosti sme mali naozaj práve tú cenotvorbu vystavenú rôznym pochybnostiam a verejnej kritike. Dobre vieme, že dnes na úrade sedí politický nominant. A teda ak chceme naozaj stransparentniť a urobiť tú reguláciu systémovou, tak teda keď sa to týka prirodzených monopolov, kde tí ľudia si nemôžu vybrať, ukážme, povedzme tým ľuďom, za čo reálne platia, a nech sa aj oni majú možnosť pýtať.
Laurenčík, Milan, podpredseda NR SR (2021-07-23):
Tak ten koniec už nemusel byť. (Reakcie z pléna.) No už by som vám ho zobral. Reagovať na faktické poznámky bude pán poslanec Radovan Sloboda.
Kollár, Boris, predseda NR SR (2023-02-01):
S ďalšou faktickou vystúpi pán poslanec Valášek.
Grendel, Gábor, poslanec NR SR (2016-09-08):
Ďakujem. Pán poslanec Gál, snažíte sa tak trochu zbaviť zodpovednosti za spoluautorstvo pri tomto zákone, ale ja si skôr myslím, že je tak trošku nespravodlivé, že táto hanebná a totalitná novela rokovacieho poriadku sa spája len s menom predsedu parlamentu pána Danka. Ako navrhovateľ, ako spoluautor ste tam podpísaný aj vy, je tam podpísaný pán Glváč, pán Hrnčiar, pán Bernaťák. Ak s niečím nesúhlasíte, resp. ja ak s niečím nesúhlasím, tak to nepodpíšem. Hovoríte, že chcete podmieniť podporu tomuto zákonu nejakými zmenami. Tak ja som tu síce nováčik, ale mne sa ešte nestalo, aby som sa podpísal ako spoluautor a navrhovateľ k nejakému zákonu, s ktorým nesúhlasím a ktorý nie som pripravený podporiť v prvom, druhom, treťom čítaní. A posledná vec, ak je problém s vianočnými želaniami poslancov Národnej rady, ja som ešte nebol poslanec vtedy, takže ja si tento príbeh nepamätám, ale v zásade nie je problém aj toto napísať do novely rokovacieho poriadku a zakázať aj vianočné želania, prečo nie.
Čaplovič, Dušan, minister školstva, vedy, výskumu a športu SR (2013-09-11):
Vážené pani kolegyne, kolegovia, počul som, vypočul som si stanoviská od renomovaných vedcov európskych, musím povedať, že im odpúšťam za niektoré názory, ktoré povedali, pretože v tej vede buď nepôsobia, alebo veľmi výrazne nepôsobili, a poznám stanovisko vedeckej rady Univerzity Komenského vo vzťahu k jednej osobe, ktorý sa uchádza o profesúru. Ale to nie je podstatné. Podstatné je to, že ja som neznížil 10 mil. eur v roku 2011 peniaze do APVV, ako to urobila predchádzajúca vláda. (Reakcia z pléna.) Ani vy, samozrejme, ja vám to nevyčítam, pán kolega, ale, samozrejme, na druhej strane som musel získať už minulého roku prostriedky do APVV, aby tá APVV mohla ako tak fungovať v rámci schvaľovacieho procesu a tak ďalej a tak ďalej. My sme ako ministerstvo začali prijímať prorastové opatrenia a medzi tie prorastové opatrenia, ktoré boli dohodnuté aj na partnerskej dohode, kde sú zástupcovia zamestnávateľov, ktorí to požadujú aj pri príprave tohto návrhu novely zákona. Aj pri obsahovej príprave pracujú tímy ľudí práve z podnikateľského sektora, ktorí zastupujú tieto renomované organizácie zamestnávateľov a snažia sa veci riešiť, aby aj ministerstvo školstva vstúpilo do inovačného procesu a predovšetkým v oblasti výskumu a vývoja prispelo k tejto, v tejto oblasti. To znamená, mám veľký záujem na tom, aby sa tieto veci rozbehli, na druhej strane tento proces nie je dokončený, bola vyhlásená výzva, a pokiaľ nie je na týchto mnohých projektoch, ktoré sú pripravené, akože vy hovoríte, ako keby už boli schválené! Nie je podpis ministra, tak nič neplatí! Toľkoto z mojej strany a ďakujem vám, že tento návrh novely zákona podporíte. (Potlesk.)
J. Ivančo, poslanec: (2009-12-02):
Dámy a páni, táto predložená právna norma kolegu Slafkovského prispieva k zvýšeniu hodnoty demokracie na úrovni obce a mesta. Z praktického pohľadu je viac ako isté, a nezakrývajme si pred tým oči, že náklady na financovanie kampane dosiahli také sumy, ktoré kandidáti, a to hovoríme, prosím vás pekne, o väčšinovom volebnom systéme, nie o pomernom, že nie je možné a určite ich kandidáti nefinancujú z vlastných zdrojov. Prípadne sa stáva, že už nie je bežné ani legitímne a verejné sponzorovanie. Je to snaha peniazmi ovplyvniť budúce rozhodovanie zvolených zástupcov ľudu. Som presvedčený, že náklady spoločnosti, náklady verejných zdrojov, ktoré vzniknú pri ustanoveniach z tejto normy, teda pri tom 50-percentnom krytí nákladov, ale, to chcem zdôrazniť, pri neprekročení celkovej prípustnej výšky, sa v mestách a v obciach v konečnom dôsledku vrátia v šetrení zdrojov, v šetrení pri skutočne slobodnom rozhodovaní a nezávislých rozhodnutiach samosprávnych orgánov na obidvoch úrovniach, či je to starosta alebo či je to poslanec. Dámy a páni, tento nový návrh, tento nový prístup a nová filozofia financovania volebných kampaní na úrovni samosprávy je podľa mňa v takom štádiu z časového hľadiska, že je potrebné, aby sa parlament Slovenskej republiky vážne zaoberal touto navrhnutou právnou normou. A, samozrejme, vyzývam vás k tomu, aby sme sa podieľali na tom, aby sme posunuli úroveň demokracie, úroveň prístupu k financovaniu volieb ako takých, a to chcem zdôrazniť, a pán kolega spomínal údaje zo štúdie, na úroveň väčšiny krajín Európskej únie. Myslím 16 krajín Únie, ktoré majú upravené nejakým spôsobom limity, majú upravené nejakým spôsobom financovanie volieb do regionálnej samosprávy. Na Slovensku doposiaľ táto právna norma chýba. A mám taký pocit, že sme v zvončeku do posledného kola, keď aj po skúsenostiach, čo sa dialo pri voľbách do regionálnej samosprávy na úrovni krajov, potom, čo sa dialo, čo bolo medializované, ako to ovplyvňovalo voličov, je čas vážne o tom hovoriť, aby sa stransparentnil proces financovania predvolebnej kampane na úrovni miest a obcí tak, ako je to čiastočne aj pri pravidlách financovania kampaní na úrovni celoštátnej. Vyzývam vás preto k diskusii, vyzývam vás preto k podpore predloženej právnej normy. A verím, že všetci tak spoločne prispejeme k tomu, aby voľby boli skutočne slobodné a demokratické. Ďakujem pekne.
B. Bugár, podpredseda NR SR: (2005-06-29):
Panie  poslankyne,  páni poslanci, v rokovaní prerušenej 44. schôdze budeme podľa schváleného programu pokračovať návrhmi zákonov, ktorých predkladateľom je minister  zdravotníctva Slovenskej republiky. Ešte predtým procedurálny návrh pani poslankyne Martinákovej. Nech sa páči. Z. Martináková, poslankyňa: Ďakujem pekne za slovo. Pán predsedajúci, dovoľte mi, aby  som vzniesla protest proti včerajšej manipulácii vo vystúpeniach v rozprave pri odvolávaní  premiéra Dzurindu, pretože to považujem naozaj za nefér krok a za, no, takú normálnu malú parlamentnú  intrigu na to, aby sa zabránilo niektorým poslancom vystupovať. Ja viem, že budete na tom trvať, ja viem, že budete si stáť za svojím, ale ja považujem za potrebné naozaj zaprotestovať proti tomu, že na parlamentnej úrovni si robíme takéto trápne veci. Ja som nikdy nezneužívala parlamentnú pôdu na nič, ja som vždy hovorila k veci, ja som sa vždy prihlásila len vtedy, keď bolo treba. Teraz mi budete hovoriť, áno, pán minister, že mám smolu, nech sa páči, ja som len považovala za potrebné naozaj zaprotestovať proti takýmto praktikám, ktoré som tu z balkóna pozorovala naposledy kedysi za Mečiarovho režimu. (Ruch a reakcie v sále.)
Hrnčiar, Andrej, podpredseda NR SR (2019-04-03):
Dávam slovo spravodajcovi, ktorého určil navrhnutý gestorský výbor pre financie a rozpočet, predsedovi tohto výboru poslancovi Ladislavovi Kamenickému.
Hort, Milan, podpredseda NR SR (2011-12-14):
S faktickými poznámkami na vystúpenie pána poslanca Osuského sa prihlásili pani poslankyňa Sabolová, Blanár, Ondruš, Faič, Zelník. Celkom päť pánov poslancov. Uzatváram možnosť prihlásiť sa s faktickou poznámkou. Slovo má pani poslankyňa Mária Sabolová, nech sa páči.
Vetrák, Milan, poslanec NR SR (2020-12-08):
Ďakujem pekne za slovo. Prosím členov ústavnoprávneho výboru, zajtra 8.30 v zasadačke výboru budeme mať rokovanie výboru k zákonom v skrátenom legislatívnom konaní, teda k samotnému skráteniu.
Kadúc, Miroslav, poslanec NR SR (2013-03-26):
Ďakujem za slovo. Pán Přidal, keď si ten návrh poriadne prečítate a pochopíte jeho úmysel, zistíte, že tam nie je nič také, čo by nebolo bežné v akejkoľvek inej profesii. Alebo, inými slovami, tolerancia alkoholu podľa mojich vedomostí je možná iba pri vinároch, somelieroch alebo pivároch. Poslanec tam v žiadnom prípade nepatrí. Ja netuším, čo vás tak rozčúlilo. Ale mňa rozčuľuje naozaj, keď člen hnutia, ktoré má v názve slovo kresťanské, nehovorí pravdu, keď tvrdí, že takéto situácie sa v parlamente nestávajú.
Baláž, Vladimír, poslanec NR SR (2019-09-19):
Keďže sme odhlasovali pozmeňujúci návrh, dajte, prosím, hlasovať o tom, že uvedený návrh zákona prerokujeme v treťom čítaní ihneď.
Karahuta, Jaroslav, poslanec NR SR (2021-12-14):
Oznamujem členom výboru pre pôdohospodárstvo a životné prostredie, že rokovanie výboru bude cca o 19.15 h, po skončení ústavnoprávneho výboru. Ďakujem.
Hrušovský, Pavol, predseda NR SR (2011-10-21):
Hlasujeme. (Hlasovanie.) 147 prítomných, 79 za návrh, 1 proti, 66 sa zdržalo, 1 nehlasoval. Návrh sme schválili. Teraz z poverenia výboru pre verejnú správu a regionálny rozvoj pán spoločný spravodajca Marián Radošovský predloží Národnej rade návrhy hlasovaní k prerokovávanému návrhu vlády na prijatie zákona o dobrovoľníctve a o zmene a doplnení niektorých zákonov (tlač 436). Nech sa páči.
Laššáková, Jana, podpredsedníčka NR SR (2015-11-12):
S reakciou pán poslanec Lipšic, nech sa páči.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 138 poslancov, za 49, proti 31, zdržalo sa 51. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním o bode 33 schváleného programu, ktorým je prvé čítanie o návrhu poslancov Galka, Vašečku, Krajniaka, Laurenčíka a Drobu na vydanie ústavného zákona o záväzných pravidlách pre financovanie obrany Slovenskej republiky (tlač 590). Spravodajcom je člen navrhnutého gestorského výboru pre obranu a bezpečnosť poslanec Milan Laurenčík, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Ľubomíra Galka, Richarda Vašečku, Milana Krajniaka, Milana Laurenčíka a Juraja Drobu na vydanie ústavného zákona o záväzných pravidlách pre financovanie obrany Slovenskej republiky , tlač 590.)
Hlina, Alojz, poslanec NR SR (2012-07-26):
Vážený pán predseda, vážení kolegovia, k tej podstatnej technickej zmene sa dopracujem v mojom vystúpení. (Smiech v sále.) Skôr ako teda schválime tento zákon, dovoľte mi niečo povedať, táto krajina je na tom dosť, dokonca veľmi zle.
Paška, Jaroslav, poslanec NR SR (2018-06-19):
Ďakujem za slovo, pán predsedajúci. No, vypočul som si tie vaše argumenty, len stále mi nesedí, povedal by som, tá rovnica. Na jednej strane hovoríte, teda už som vyrozumel z toho, že štát by mal oddlžiť všetkých tých, ktorí sú v exekúcii, no, za štátne inštitúcie. Ale veď sám ste povedal, že Sociálna poisťovňa urobila generálny pardon. Takže je na štátnej inštitúcii, či ho urobí, alebo neurobí. Do toho politici nemajú čo vstupovať, ak si štátna inštitúcia vo vlastnej réžii urobí analýzu, ktorá skonštatuje, že je možné udeliť generálny pardon, tak je to na rozhodnutí alebo na iniciatíve tej inštitúcie. Zatiaľ, pokiaľ viem, taký námet nemáme. A teraz sa vrátim k tým peniazom, pretože hovoríte, áno, štát musí mať peniaze a nájsť peniaze na to, aby oddlžil týchto nešťastných ľudí. Len ja sa vás opýtam, čo povedia naši učitelia, zdravotné sestry, čo povedia ľudia v nemocniciach, ktorí ráno vstávajú, chodia do práce, dostávajú plat a pýtajú, žiadajú zvýšenie platov. Učitelia sú na uliciach, pretože žiadajú, aby im štát zvýšil platy o 6 percent, ako im bolo prisľúbené. Miesto toho dostávajú odpoveď, teraz nemáme, keď budeme mať, dáme vám, a plánujú sa rozličné modely. Takže na jednej strane máme ľudí, ktorí vstávajú ráno, chodia do práce, celý deň robia a potom im štát povie, že až bude mať, tak im tie peniaze dá, a teraz prídete vy, a poviete, no dobre, učiteľom netreba zvyšovať plat. Treba dať radšej tým, ktorí sú zadlžení. A argument je taký, že však keď títo ľudia dostanú vyplatené, dostávajú sa z čiernej ekonomiky, dostanú sa do normálneho pracovného procesu, pôjdu nám robiť do fabrík, do Jaguaru, Land Roveru a ja neviem kde. Nepôjdu. Sám ste povedal, pán Krajniak, že to je, že to sú dneska už prevažne dôchodcovia. Takže ak hovoríme; keby aj neboli dôchodcovia, na to, aby mohli ísť do Land Roveru, musia mať isté vzdelanie, technické vzdelanie... (Prerušenie vystúpenia časomerom.)
Blahová, Natália, poslankyňa NR SR (2011-02-08):
Jaj, aha, viem. Áno. Takže zo spoločnej správy celej ako celku.
Hrnčiar, Andrej, podpredseda NR SR (2017-02-08):
Končím možnosť nahlásiť sa s faktickými poznámkami. Nech sa páči, pani poslankyňa Grausová.
Kollár, Boris, predseda NR SR (2021-10-05):
S ďalšou faktickou vystúpi pán poslanec Kuriak.
Bugár, Béla, podpredseda NR SR (2016-06-15):
Takže budeme pokračovať. Pán minister, pán minister školstva, vedy, výskumu a športu, nech sa páči, máte slovo. Rokujeme o zákone 245/2008 Z. z. o výchove a vzdelávaní, nech sa páči, môžte ho odôvodniť. [Rokovanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 129.]